230 
PIÈCES A L’APPUI. 
* Et du dolent péchié d’envie 
Ouquel j’av péchié jours et nuits ; 
Car à nulle qui soit en vie 
Ne vueil qu’il parle , se je puis. 
Et touttefois telle je suis 
Que réconforter ne le vueil ; 
J’ay paour qu’en l’amoureux puis 
Ne m’en faille souffrir grant dueil. 
n Et du péchié de convoitise. 
J’ay convoitié son mal véoir, 
Puisque j’avoye la franchise 
De le garir à mon voloir. 
Vray Dieu d’amours, vueilliez avoir 
De moy mercy, car je suis celle 
Qui suis dolente à mon povoir 
De véoir celuy qui le celle. 
» Du lait péchié de gloutonnie 
Je me confesse , en vérité, 
Pour ce que souvent je n’ay mye 
Esté marauder en esté', 
Et maintenir joieuseté 
En bien, c’est ce que trop me blesse , 
Et que celui y eust esté 
Qui me tient sa seulle maistresse. 
» De paresse aussi ne vueil estre 
Quitte , car ce n’est pas raison , 
Quant je n’alay à la fenestre , 
Nue à tout mon pélisson, 
Pour ouyr la doulce chansson 
Que celuy disoit qui plaïst 
Pour moy , dont je requiers pardon , 
Car j’estoie couchié ou lit. 
» Et puis de luxure la lase 
Ne me vueil ne doy empeschier, 
N’il appartient que je le fasse 
Sy ne suis-je de fer n’acier ; 
Maiz le don peut couster sy chier. 
Que crainte et bel acueil retient, 
Combien qu’une fois fault paier 
A Amours ce qu’il appartient. 
» Des œuvres de miséricorde 
Me confesse très-humblement , 
Que n’ay mie , bien me recorde , 
Accomplies parfaittement, 
De repaistre piteusement 
Povres amans par regarder, 
Au moins ung qui tant a tourment 
Pour moy, bien m’en doy confesser. 
i> Hélas ! et de les reveslir 
J’ay eu petite volenté , 
Ainçois ay voulu desvestir 
Ung povre, de joieuseté , 
Qui pour moy tant a lamenté 
Qu’il le fault près de deuil morir. 
Je m’en repens , en vérité , 
I)e ce que tant l’ay fait languir. 
ii Et, certes , de les reschauffer 
J’ay trop plus mespris que ne doy ; 
Car j’en ay veu ung enflamer 
De l’amoureux fu sans arroy, 
Qui art et bruit et vient à moy 
Criant : « Dame , mercy ! mercy ! » 
Vray Dieu d’amours, je viens à toy ; 
Que doy-je faire de ce cy ? 
« Et de visiter les malades, 
Ay fait trop peu de diligence. 
Si m’a-il rescript par balades 
Son aspre et dure pestillence ; 
Mais crainte m’a et négligence 
Tenue de le reconforter, 
Dont je croy, par ma conscience , 
Qu’il m’en fauldra grief mal porter. 
